钦定古今图书集成/理学汇编/学行典/第193卷 > 殷奎
## 钦定古今图书集成/理学汇编/学行典/第193卷 > 殷奎

按《太仓州志》：“殷奎，字孝伯，一字孝章。其先自华亭来。
为人端厚静谧，受《易》于盛德瑞，受《春秋》于杨维桢。刻
意古学，造次循礼义。浙东佥宪孛术鲁昱重其名，举
教官。奎固无仕宦意，复笃养母，不起。至正丙申，自州
移昆山。有司请训导儒学，于养母便，乃应命。比谒庙，
正曾子配享位。凡建白系名教所进，子弟皆有师法。”
洪武四年荐试吏部高等司选者拟授郡县职。以母
老辞，忤意，调咸阳。咸阳罹兵，学久废。奎至，尚廉隅，立
条训士，相率知教。在咸阳四年，日夜念母道远不克
养，以忧卒，年四十六。门人私谥“文懿先生”，祀乡贤祠。